**Naziv podjetja \_\_\_\_\_\_\_\_\_\_\_\_\_\_,**  naslov \_\_\_\_\_\_\_\_\_\_\_\_\_\_\_\_, davčna št.: \_\_\_\_\_\_\_\_\_\_\_\_\_\_\_, ki ga zastopa (ime in priimek)\_\_\_\_\_\_\_\_\_\_\_\_\_\_\_\_\_\_\_\_\_\_\_, (funkcija)\_\_\_\_\_\_\_\_\_\_\_\_\_\_\_\_\_ (v nadaljevanju **donator**)

in

**ZVEZA PRIJATELJEV MLADINE SLOVENIJE**, Dimičeva 9, 1000 Ljubljana, id. št. za DDV: SI95609091, ki jo zastopa generalna sekretarka Breda Krašna (v nadaljevanju **prejemnik donacije**)

skleneta

**DONATORSKO POGODBO**

**o doniranju denarnih sredstev za programe Zveze prijateljev mladine Slovenije**

1. **člen**

Stranki pogodbe ugotavljata, da je prejemnik donacije nevladna, prostovoljna, humanitarna, človekoljubna in neprofitna organizacija, katere temeljni cilj je dvig kakovosti življenja otrok, mladostnikov in družin, zastopanje in uveljavljanje njihovih interesov in potreb ter zaščita njihovih pravic.

Prejemnik donacije ima status humanitarne organizacije po *Zakonu o humanitarnih organizacijah* (Uradni list RS, št. 98/03 in 61/06 – ZDru-1) in je vpisan v razvid humanitarnih organizacij pri Ministrstvu za delo, družino, socialne zadeve in enake možnosti pod zaporedno številko HO-SD-035 na podlagi odločbe opr. št. 21502-36/2005/3, z dne 20. 10. 2006.

Prav tako pogodbenici ugotavljata, da donator podpira splošne usmeritve dela prejemnika donacije.

Predmet te pogodbe je donatorsko sodelovanje pri humanitarnem programu Eno srce, ki ga izvaja prejemnik donacije.

1. **člen**

Donator se zavezuje, da bo prejemniku donacije nakazal **\_\_\_\_\_\_\_\_\_\_\_ €** najkasneje v 5-ih dneh po sklenitvi te pogodbe na transakcijski račun, odprt pri Delavski hranilnici d.d., št.: SI56 6100 0000 3512 232, sklic SI00 245016, koda namena: CHAR, namen: ENO SRCE.

1. **člen**

Prejemnik donacije in donator izrecno izjavljata, da ne gre za plačilo za opravljeno dobavo blaga oziroma storitev.

Prejemnik donacije se zavezuje, da bo donirana sredstva namenil za izvajanje programa oz. projekta, ki je naveden v četrtem odstavku 1. člena te pogodbe.

1. **člen**

Znesek donacije, ki ga donator, ki je zavezanec za DDV, izplača prejemniku donacije, ki je v skladu s predpisi ustanovljen za opravljanje humanitarne dejavnosti in ne gre za plačilo za opravljeno dobavo blaga oziroma storitev, *ni predmet DDV*, kot izhaja iz 15. člena Pravilnika o izvajanju zakona o davku na dodano vrednost (Ur. l. RS št. 141/06 in spremembe).

1. **člen**

Prejemnik donacije donatorju izjavlja, da je rezident Republike Slovenije, ustanovljen po posebnih predpisih za opravljanje nepridobitnih dejavnosti za doseganje humanitarnih namenov, da bo donacijo po tej pogodbi v celoti in izključno porabil za te namene in da zato ta donacija izpolnjuje pogoje prvega odst. 59. člena Zakona o davku od dohodkov pravnih oseb (Uradni list RS, št. 117/06 in spremembe) oziroma pogoje prvega odst. 66. člena Zakona o dohodnini (Uradni list RS, št. 13/11 – uradno prečiščeno besedilo in spremembe) in se zato lahko šteje kot olajšava za znižanje davčne osnove donatorja največ do zneska, ki ustreza 1 % obdavčenega prihodka davčnega obdobja donatorja, vendar največ do višine davčne osnove davčnega obdobja.

1. **člen**

Vse morebitne spore v zvezi s to pogodbo bosta pogodbeni stranki reševali sporazumno, v duhu strpnosti in medsebojnega spoštovanja. Če to ne bo mogoče, bo spore reševalo pristojno sodišče v Ljubljani.

Pogodba je sestavljena v dveh enakih izvodih, po en izvod za vsako pogodbeno stranko.

Ljubljana, \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_

datum kraj in datum

PREJEMNIK DONACIJE: DONATOR:

**Zveza prijateljev mladine Slovenije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*naziv podjetja*

Breda Krašna

*ime in priimek*

Generalna sekretarka

*funkcija*

Podpis: Podpis:

Žig: Žig: